Jin Zhipeng

Jin Zhipeng (født 21. mai 1992) er en kinesisk handikappet svømmer, som konkurrerer i klassene S3 og S4. Han har cerebral parese, som er medfødt. Hans fremste internasjonale meritt er gull på 50 meter bryst i klassen SB3 ved Paralympiske sommerleker 2016 i Rio de Janeiro. 

Idrettskarriere
2014
Huang deltok ved Asian Para Games 2014, der han vant 6 medaljer. Kina vant 4 x 50 meter medley, med Jin på laget. Individuelt fikk han sølv på 50 meter bryst, og bronse på distansene 200 meter fri, 50 meter rygg, 100 meter fri og 50 meter butterfly.

2015
Ved Para-VM i svømming 2015 kom han på 3.-plass på 150 meter individuell medley, bak Roman Zhdanov og Cameron Leslie. Han kom på 4.-plass på 50 meter bryst og 5.-plass på 100 meter fri, og ble slått ut i innledningsheatet på 50 meter rygg.

2016
Han fikk 4 medaljer ved Paralympiske sommerleker 2016 i Rio de Janeiro. Han vant 50 meter bryst i klassen SB3, der han satte ny verdensrekord med 47,54 sekunder. Han fikk sølv på 150 meter individuell medley, bak Cameron Leslie, og på 100 meter fri, bak Jo Gi Seong. I tillegg fikk han bronse på 200 meter fri. 

 Referanser 

Eksterne lenker
 IPC - Jin Zhipeng
 Rio 2016 - Zhipeng Jin

Kategori:Kinesiske handikappidrettsutøvere
Kategori:Paralympiske mestere for Kina
Kategori:Paralympiske sølvmedaljevinnere for Kina
Kategori:Paralympiske bronsemedaljevinnere for Kina
Kategori:Deltakere for Kina under Paralympiske sommerleker 2016
Kategori:Kinesiske svømmere
Kategori:Fødsler i 1992